जिला अस्पताल में गंभीर बीमारियों के लिए एनसीडी क्लिनिक शुरू
अलवर | कैंसर,डायबिटीज एवं हृदय रोग जैसी गंभीर बीमारियों के लिए राजीव गांधी सामान्य अस्पताल में अलग से नॉन कम्युनिकेबल डीजिज (एनसीडी) क्लिनिक शुरू हो गया है। इसमें एक डॉक्टर और दो जीएनएम कर्मचारी लगाए गए हैं। मेडिसन विभाग की ओपीडी के बगल में खुले क्लिनिक में रोजाना 50 से 60 मरीज चिकित्सा परामर्श ले रहे हैं। इसमें परामर्श लेने वाले रोगियों के लिए भी मुख्यमंत्री निशुल्क दवा योजना से ही निशुल्क दवा दी जाएंगी। हालांकि अभी इस क्लिनिक के लिए फिजीशियन और कार्डियोलॉजिस्ट नहीं आए हैं। फिलहाल डॉ. अरुणा यादव को लगाया गया है। यहां हृदय, डायबिटीज, लकवा, कैंसर सहित बुजुर्ग रोगियों के लिए भी इलाज दिया जाएगा। शेष|12पर
इसमेंकैंसर का नियंत्रण, मधुमेह, हृदय रोग और स्ट्रोक के इलाज के राष्ट्रीय कार्यक्रम (एनपीसीडीसीएस ) एवं बुजुर्ग रोगियों के इलाज के राष्ट्रीय कार्यक्रम (एनपीएचसीई) को मिश्रित रूप से चलाया जाएगा। क्लिनिक में सीएचसी और पीएचसी से रैफर रोगियों का भी प्राथमिकता से इलाज किया जाएगा।
शिविरलगाकर करेंगे रोगी चिह्नित
द्वितीयचरण में सीएचसी और पीएचसी स्तर पर एनसीडी क्लिनिक खोले जाएंगे। यहां दोनों राष्ट्रीय कार्यक्रमों से संबंधित चिकित्सा संस्थान में चिह्नित एवं ग्रामीण क्षेत्रों में शिविर लगाकर चिह्नित किए गए रोगियों का जिला मुख्यालय पर इलाज किया जाएगा। गंभीर रोगियों को मेडिकल कॅालेज में इलाज के लिए रैफर किया जाएगा।
^जिला अस्पताल में क्लिनिक की शुरुआत हो चुकी है। यहां कैंसर, लकवा, डायबिटीज, हृदय रोगियों के साथ बुजुर्ग रोगियों को चिकित्सा परामर्श दिया जा रहा है। फिलहाल एक डॉक्टर को लगाया गया है। द्वितीय चरण में ग्रामीण क्षेत्रों में शिविर लगाकर रोगियों को चिह्नित कर इलाज किया जाएगा। डॉ.छबील कुमार, जिला कार्यक्रम अधिकारी एवं डिप्टी सीएचएचओ अलवर
hin_Deva hin_Deva hin_Deva hin_Deva hin_Deva hin_Deva